Huokaus (Juteini)
Luoja! joka laveuden,
 korkeuden kannatat,
 olet Herra hurskauden,
 mutta meitä armahdat, –
 käännä kielet taipumaan,
 laupiuttas lausumaan.

 Sytyttele sieluissamme
 puhdas, pyhä rakkaus
 palavaksi povessamme
 niin kuin liekin leimaus.
 Saatat sanas heränneen
 Seurakundas sydämeen.

 Suo nyt ensin elämämme
 otollisen olevan,
 salli sitte säilyvämme
 tullen majoin tuonelan,
 jossa onni odottaa
 niin kuin Oppis osottaa.

Jaakko Juteini
Runot